open-index/open-wikipedia-markdown huggingface dataset:
Počnite revoluciju bez mene

***Start the Revolution without Me*** () je američka filmska komedija snimljena u režiji Buda Yorkina i premijerno prikazana početkom 1970. godine. Originalno je zamišljen kao parodija historijskih filmova, a kao inspiracija je poslužio i osnovni zaplet romana *[[Korzikanska braća]]* Alexandrea Dumasa. Protagonisti, koje u dvostrukim ulogama tumače Gene Wilder i Donald Sutherland, su dva para blizanaca koji su u predrevolucionarnoj Francuskoj bili zamijenjeni pri porodu, tako da je po jedan brat greškom završio kod plemićkih, a drugi kod siromašnih pučkih roditelja. Radnja prikazuje kako to dovodi do niza nesporazuma i apsurdnih situacija kada se 1789. godine za vrijeme izbijanja Francuske revolucije braća nađu na suprotnim stranama. Iako se film prilično ležerno odnosio prema historijskim činjenicama i koristio brojne anakronističke detalje, dio kritičara ga je shvatio kao svojevrsni ironični komentar, odnosno odraz burnih zbivanja u svijetu dvije godine ranije. U filmu je posebne pohvale dobio Sutherland, dotada specijaliziran za karakterne i uloge negativaca, a koji je dobio rijetku priliku da iskaže vlastite komičarske talente.

## Uloge
* Gene Wilder ... Phillipe/Claude
* Donald Sutherland ... Pierre/Charles
* Hugh Griffith ... Kralj Louis
* Jack MacGowran ... Jacques
* Billie Whitelaw ... Marie
* Victor Spinetti ... Vojvoda d'Escargot
* Ewa Aulin ... Princeza Christina
* Helen Fraser ... Mimi Montage
* Rosalind Knight ... Helene de Sisi
* Harry Fowler ... Marcel
* Murray Melvin ... Slijepac
* Graham Stark ... Andre Coupe
* Orson Welles ... Narator

## Vanjske veze

*
Kraljevina Tavolara

**Kraljevstvo Tavora**() bila je mala neovisna država,koja je postajala u XIX i XX veku na ostrvu Tavolara.Vladarska obitelj Bertoleoni,bila je jedna od manjih kraljevskih obitelji u svetu,koja je vladala kraljevinom.Trenutno,teritorija Tavolare je de fakto deo Italije,iako zvanično akt o aneksiji nikad nije donet.

Ostrvo se nalazi severoistočno od Sardinije.Ima površinu od 5&nbsp;km² i populaciju od 57 stanovnika.Osim jedinog naselja La punta del Kanone,na ostrvu se nalazi i vojna baza NATO-a

## Historija

Godine 1836. kralj Sardinije Karlo Albert napravio je zvaničnu državničku posetu ostrvu i njenom monarhu *Đusepe Bertoleoniju*. Đusepe je umro 1845. godine i vlast je preuzeo njegov sin Paolo,koji je postao kralj *Paolo I*. Prilikom krunisanja, saopšteno je da je britanska kraljica Viktorija priznala suverenitet kraljevstva.

thumb|лево|Kraljevska grobnica na Tavolari
Za vreme postojanja Kraljevstva Tavolara,ona nije uključena u jedinsvenu Italiju. Tokom vladavine vlade Kraljevine Italije, Paolo je platio 12.000 funti za zemljište na severoistočnom rtu ostrva kako bi izgradio svetionik, koji je postao funkcionalan 1868 godine.Suverinitet ostrva Tavolara potvrđena je i 1903. godine kad je kralj Italije Viktor Emanuel III potpisao ugovor o prijateljstvu Kraljevine Italije sa Kraljevstvo Tavolara.

Posle smrti Paola I, 1886. godine strana štampa je izveštavala o tome da je ostrvo postalo republika. Njujork tajms je, u jednom od svojih članaka, opisao vladu Tavolare sa predsednikom i odbor od šest članova koje se bira glasanjem. Ostali mediji tog vremena su izveštavali o planiranim trećim predsedničik izborim Tavolare 1896. godine. Međutim, polovinom XX vijeka, sve ove informacije su osporene i smtralo se da su zasnovane samo na glasinama.

## Gubitak neovisnosti

Treći kralj Tavolare bio je *Čarls I*. Nakon njegove smrti 1928 zamenio ga je njegov sin, *Paolo II*. Međutim, kralj Paolo II je otišao u inostranstvo, a na svoje mesto postavio je svoju tetku *Mariandželu*. Kraljica Mariandžela umra je 1934 godine, a vlast na ostrvu preuzima Kraljevina Italija.

Nakon ovog događaja, Pavle II je i dalje tvrdio da kraljevstvo postoji, s obzirom da on i dalje bio zakoniti vladar ostrva. Godine 1962. Pavle II je umro, a na ostrvu je iste godine izgrađena NATO baza i time je okončana neovisnost ostrva.

Sin Pavle II bio je *Karlo II* i takođe se nazivao kraljem Tavolare. Njegov sin je *Tonio Bertoleoni*,ima italijansko državljanstvo i vodi restoran na ostrvu. I on se naziva kraljem ostrva. Političk, ostrvo u interesu vanjiskih poslova, predstavlja *knez Ernesto Jeremija sa Tavolare*, koji živi u gradu La Specija u Liguriji i koji je napisao istoriju ostrva.

## Povezano
* Mikronacije

## Reference

## Literatura
* 
* 
* 

## Spoljapne vijeze

*  Tavolara Island, Sardinia 
* Zastava Tavolare

povenano     acra
Marcel de Sade

**Marcel de Sade**, rođen kao **Jørgen Vase Schmidt** u Aalborgu 30. marta 1934. godine, poznat i kao **Markiz od Kérioléta** (), ali i kao **Lažni markiz** () je bivši danski kriminalac koji je krajem 1950-ih i 1960-ih stekao status celebrityja i člana kopenhagenskog otmjenog društva lažno se izdajući za plemića, odnosno nasljednika titule markiza de Sadea.

Rođen je kao vanbračno dijete carinske službenice i oca pijanista. U mladosti je iskazao određen talent za muziku, te je poslan na školovanje u Pariz gdje je došao u doticaj sa znamenitim umjetnikom Jeanom Cocteauom te sa vremenom stekao naklonost prema hedonističkom i dekadentnom životnom stilu. Njega je nastojao održati i pri povratku u domovinu krajem 1950-oih, gdje je održavao spektakularne i rado posjećene zabave prvo u svom stanu, a potom u gradnioznoj vili gdje su se običavali okupljati pripadnici danske društvene elite. Njima je tvrdio kako je plemićku titulu otkupio od Vatikana, a bogatstvo stekao prodajući dragulje po Evropi. U stvarnosti je bio zaposlen u državnoj naftnoj kompaniji, a što je iskoristio kako bi pronvejerio milionske iznose u danskim krunama. Početkom 1963. godine je uhapšen, te potom osuđen na četiri i pol godine zatvora, a od čega je odslužio tri i pol. Po izlasku na slobodu nekoliko decenija je radio kao pomoćnik u staračkim domovima. Od sredine 1980-ih je povremeno nastojao svoju reputaciju unovčiti suradnjom sa pripadnicima alternativne kulturne scene.

Njegov slućčaj je 1967. godine inspririrao snimanje komedije *[[Jeg - en marki]]* u kojoj lik temeljen na njemu tumači Gabriel Axel, koji ga je i režirao.

## Vanjske veze
* Danmarks Marquis na DR Bonanza
Dyden går amok

***Dyden går amok*** () je danska filmska komedija snimljena u režiji Svena Methinga i premijerno prikazana početkom 1966. godine. Predstavlja adaptaciju istoimenog romana Kunda Poulsena. Protagonisti, čije likove tumače John Hahn-Petersen i Louis Miehe-Renard su dvojica prijatelja, historičar umjetnosti i ugledni pravnik, koji odlaze na lovački izlet na udaljenom otoćiću. Radnja prikazuje kako tamo, udaljeni od svog rutine vlastitog profesionalnog i bračnog života, daju oduška potisnutim željama i odluče uživati u zadovoljstvima koje im pružaju neke od lokalnih žena.

## Cast
* John Hahn-Petersen&nbsp;– Edward
* Birgitte Federspiel&nbsp;– Ina (Edwards hustru)
* Axel Strøbye&nbsp;– N.O.
* Louis Miehe-Renard&nbsp;– Joachim
* Bodil Steen&nbsp;– Andrea (Joachims hustru)
* Hanne Løye&nbsp;– Anna (serveringsdame i HU-Kroen)
* Morten Grunwald&nbsp;– Niels (fisker)
* Birgit Sadolin&nbsp;– Bertha (Niels' kone)
* Carl Ottosen&nbsp;– Monni (fisker)
* Lise Thomsen&nbsp;– Elly (Monnis kone)
* Arthur Jensen&nbsp;– Ivar (fisker)
* Lily Broberg&nbsp;– Mille (Ivars kone)
* Peter Kitter&nbsp;– Marinus (fisker)
* Gunnar Lemvigh&nbsp;– Overbetjent Dørup
* Gabriel Axel&nbsp;– Pastor Deje
* Ole Monty&nbsp;– Stationsforstander
* Holger Vistisen
* Bjørn Puggaard-Müller&nbsp;– Rektor

## Izvori

## Vanjske veze
* 
*
Diogo Cão

**Diogo Cão** (Vila Real, cca. 1452. – cca. 1486.) je bio portugalski istraživač i jedan od najvažnijih moreplovaca iz vremena velikih geografskih otkrića. Tokom 1480-ih godina, Cão je napravio dva putovanja uz zapadnu obalu Afrike, istraživši teritorij današnje Angola i Namibije. 

Cão je rođen u mjestu Vila Real (neki navode i mjesto Évora) negdje sredinom XV. vijeka kao vanbračni sin Álvara Fernandesa ili Gonçalvesa Cãa, međutim malo je podataka poznato o njegovom ranom životu. Zna se još da je bio oženjen i da je imao četvero djece. 

Kada je portugalski kralj João II. odlučio nastaviti ekspedicije Henrika Moreplovca, poslao je Cãa da nastavi s istraživanjem afričke obale, južno od ekvatora. Tokom svog prvog puta, na ljeto 1482. godine, Cão je otkrio rijeku Kongo, gdje je postavio kameni stup (*[[padrão]]*), kojim je uspostavio portugalski suverenitet na tom području. Nakon uspostave kontakta s lokalnim stanovništvom, Cão je nastavio ekspediciju i vjerojatno otkrio današnju Angolu, gdje je također postavio *[[padrão]]*. Iako to ostaje nejasno, Cão je tada vjerojatno zaključio ekspediciju i krenuo natrag prema Portugalu, gdje je svakako bio 1484. godine, kada mu je kralj podario različite beneficije. Na povratku je otkrio otok Annobón. 

Drugu ekspediciju započeo je 1448. godine, a ista je trajala do 1486.. Na toj mu se ekspediciji vjerojatno pridružio i Martin Behaim, međutim ta teza nikada nije potpuno potvrđena. Cão se vratio do Konga te je nastavio s postavljanjem stupova – jednog u Angoli, a drugog na Cape Crossu u današnjoj Namibiji. 

Njegova smrt također ostaje nerazjašnjena. Prema napomeni na jednoj od mapa koje je izradio Heinrich Hammer, Cão je umro kod Cape Crossa negdje oko 1486. godine; međutim, João de Barros navodi je Cão ne samo preživio taj put već se vratio u Portugal. 

## Izvori
* Barros, João de. *Décadas da Ásia*, Década I. bk. III., esp. ch. 3;
* Ruy de Pina, *Chronica d'el Rei D. João II.*;
* Garcia de Resende, *Chronica*;
* Luciano Cordeiro, *Diogo Cão* in *Boletim da Sociedade de Geografia de Lisboa*, 1892;
* E; G. Ravenstein, *Voyages of Diogo Cão, &c.*, in *Geog. Jnl.* vol. xvi. (1900), also *Geog. Jnl.* xxxi. (1908).
* António da Costa de Albuquerque de Sousa Lara, 2nd Count de Guedes, Vasco de Bettencourt de Faria Machado e Sampaio and Marcelo Olavo Correia de Azevedo, *Ascendências Reais de Sua Alteza Real a Senhora Dona Isabel de Herédia Duquesa de Bragança*, I, *pelos Costados Herédia, Bettencourt e Meneses da Ilha da Madeira*" (Universitária Editora, 1999)

## Vanjske veze

* Diogo Cão
Paulo Dias de Novais

**Paulo Dias de Novais** (cca. 1510. – Massangano, 9. svibnja 1589.) je bio portugalski plemić, istraživač i kolonizator Afrike u XVI. vijeku; bio je i unuk Bartolomea Diasa. 

Nakon što je Diogo Cão ranije otkrio to područje, Dias de Novais je 11. veljače 1575. godine došao na područje današnje Angole i postao njezin prvi generalni-guverner, čime je ova formalno stekla status kolonije. Privučen velikim izvorima srebra u obližnjim rudnicima Cambambe, Dias de Novais je osnovao naselje São Paulo da Assunção de Loanda, koje će postati središte portugalske kolonije i kasniji glavni grad nezavisne Angole. 

Umro je 1589. godine u Massanganu.
Det kære legetøj

***Det kære legetøj*** () je danski igrano-dokumentarni film snimljen 1968. godine u režiji Gabriela Axela. Napravljen je u jeku seksualne revolucije i za temu je imao cenzuru, prije svega filmsku u tadašnjoj Danskoj, odnosno način na koji su se vlasti odnosile prema eksplicitnim oblicima erotike. Iako je Danska, uz susjednu Švedsku, tada imala najliberalnije cenzorske standarde na svijetu, Axel, koji je prethodnih godina koristio erotske sadržaje u svojim komedijama, smatrao da se oni moraju još opustiti, čak i ako bi to dovelo do legalizacije pornografskih filmova. U tu je svrhu koristio različite tehnike - ukazivanje na različit odnos prema erotici u različitim historijskim periodima, intervjue sa slučajnim prolaznicima, prikaz erotskih sajmova, knjižara sa pornografskom literaturom ili striptiz priredbi, kao i pojedine igrane sekvence. Iako su sadržaji koje prikazuje prilično blagi za današnje standarde, *Der kære legetøj* je imao izuzetan efekt, te se često navodi kako je predstavljao jedan od faktora koji je sljedeće godine doveo do toga da Danska, kao prva država u modernom svijetu, sljedeće godine legalizira pornografiju.

Film je osim u Danskoj prikazan i u SAD, gdje je sljedeće godine potakao sineasta Alexa de Renzyja da posjeti Dansku i snimi dokumentarni film *[[Pornography in Denmark]]* koji će dati značajan doprinos na bum američke porno-industrije nekoliko godina kasnije.

## Izvori

## Literatura
*Ebbe Villadsen: *Danish Erotic Film Classics* (2005)

## Vanjske veze
*
*
*
Cabinda (provincija)

**Cabinda** ili **Kabinda** (ranije **Portugalski Kongo**, a lokalno znana kao **Tchiowa**) je enklava i provincija Angole. Status angolske provincije osporavaju brojne lokalne političke organizacije koje se zalažu za potpunu nezavisnost Cabinde, što je u prošlosti bio uzrok brojnih sukoba. Središte provincije je istoimeni grad, trenutno četvrti najveći grad u Angoli, a podijeljena je na četiri općine – Belize, Buco Zau, Cabinda i Landana.

Suvremena Cabinda nastala je spajanjem triju povijesnih kraljevstva – Ngoyo, Loango i Kakongo – te zauzima područje od 7,270&nbsp;km, s populacijom od 688,285 stanovnika (podaci iz 2014.). Ovo je posebno interesantno jer je prema izvještaju Sjedinjenih Država iz 1988. godine na tom području stanovalo samo 147,200 stanovnika i to u jednakom odnosu između sela i grada; ovo je posljedica da je gotovo trećina stanovnika Cabinde u jednom trenutku imala status izbjeglica u DR Kongu. Izbjeglice su se počele vraćati nakon mirovnog sporazuma 2007. godine.

Cabinda je od ostatka Angole podijeljena uskim pojasom koji pripada DR Kongu, koji tako čini južnu i istočnu granicu provincije. Na sjeveru graniči s Republikom Kongo, a na zapadu izlazi u Atlantski ocean. Nedaleko od obale Cabinde nalaze se neka od najvećih izvorišta nafte u svijetu. Eksploatacija nafte započela je 1954. godine, dok je Angola još uvijek bila portugalska kolonija. Iako je nafta najvažniji gospodarski proizvod, u Cabindi se nalaze industrije drva, kave, kakaa i palminog ulja.

Godine 1885., sporazum iz Simulambuca uspostavio je Cabindu kao portugalski protektorat, što separatisti smatraju osnovom za svoje tvrdnje da je angolska okupacija Cabinde zapravo ilegalna. Iako je Angolski građanski rat završio 2002. godine, oružani sukobi u Cabindi traju i danas; neke separatističke frakcije proglasile su Republiku Cabindu, međutim isto nije dobilo nikakav međunarodni kredibilitet.

## Vanjske veze
* ''Provincia Cabinda'' (Portal Oficial do Governo de Angola)
Republika Cabinda

**Republika Cabinda** (ibinda: *Kilansi kia Kabinda*), znana i kao **République du Cabinda**, je (bila) nepriznata država u južnoj Africi. Iako se formalno radi o provinciji Angole, savez FLEC-FAC negira pripadnost Cabinde Angoli te od 1975. godine zagovara nezavisnu Cabindu. Vlada ove međunarodno nepriznate države djeluje isključivo iz Pariza u Francuskoj te Pointe Noirea u Republici Kongo. 

Godine 1885., sporazum iz Simulambuca uspostavio je Cabindu kao samostalni portugalski protektorat neovisan od Portugalske Angole. Ipak, u XX. stoljeću, Portugalci su odlučili spojiti te protektorate pa je Cabinda postala okrug u sklopu prekomorske provincije Angole. Tokom Portugalskog kolonijalnog rata, FLEC se borio za nezavisnost Cabinde od Portugala. Nezavisnost je formalno proglašena 1. kolovoza 1975. godine, s privremenom vladom na čijem je čelu bio Henriques Tiago; Luiz Branque Franque je postao predsjednik. 

Kada su se u siječnju 1975. godine u Alvoru sastali vođe triju glavnih opozicijskih pokreta u Angolu (MPLA, UNITA i FNLA) kako bi dogovorili modalitete sticanja nezavisnosti, FLEC nije bio pozvan. Ubrzo je potpisan Alvorski sporazum kojim je potvrđena angolska nezavisnost, a Cabinda je postala dio teritorija Angole. Kada je u studenom 1975. godine nezavisnost službeno i proglašena, snage MPLA, prisutne još od 60-ih godina, okupirale su Cabindu. FLEC nije imao prevelike šanse protiv dobro vođenog gerilskog rata kojeg je inicirala MPLA i Republika Caibnda je ugušena već početkom 1976. godine. 

Dobar dio 70-ih i 80-ih godina, FLEC vodio gerilski rat niskog intenziteta protiv snaga NR Angole, odnosno MPLA. Glavne taktike FLAC-a bili su napadi na gospodarska središta te otmice stranih zaposlenika koji su radili u Cabindi. U srpnju 2006., nakon dogovora o prekidu vatre, potpredsjednik FLEC-a, António Bento Bembe, objasnio je kako su separatisti spremni na mir. Mirovni sporazum je potpisan, međutim frakcija FLEC-FAC u Parizu smatra kako Bembe nije imao ovlasti potpisati sporazum te nastavlja borbu za nezavisnost u egzilu.
Loango-Angola

**(Nizozemska) Loango-Angola** (nizozemski: **Loango-Angolakust**) je kolektivni naziv za posjede Nizozemske zapadnoindijske kompanije na područji današnje Angole i Republike Kongo. Tu se, zapravo, misli na kolonijalne posjede Portugala koje je Nizozemska kolonizirala od 1641. do 1648. godine. Ipak, nakon što su Portugalci rekolonizirali Angolu, Nizozemci su nastavili održavati dobre trgovinske odnose s tim područjem. Od 1670. godine, Nizozemci su iz Kraljevstva Loango redovito nabavljali robove, što je praksa koji su nizozemski slobodni trgovci nastavili sve do 1730. godine. 

Zbog udaljenosti između Loanga i Elmine, središta Nizozemske Zlatne Obale, u Luandi je nakon nizozemske okupacije uspostavljena zasebna uprava.
Jeg – en marki

***Jeg - en marki*** (; ) je dansko-švedska crno-bijela filmska komedija snimljena 1967. godine u režiji Maca Ahlberga i Peera Guldbransena. Radnja se temelji na stvarnim događajima koji su se zbili u Danskoj nekoliko godina ranije. Protagonist, koga tumači Gabriel Axel, je Marcel de Sade, samozvani nasljednik plemićke titule markiza de Sadea koji u Kopenhagenu organizira raskošne i dekadentne zabave na kojima se okuplja otmjeno društvo. Radnja prikazuje kako je on u stvari obični službenik koji svoj životni stil financira preko pronevjere.

## Cast
* Gabriel Axel - Marcel de Sade
* Buster Larsen - Advokat
* Karl Stegger - Mikkelsen
* Elsa Prawitz - Gđa Mikkelsen
* Carl Ottosen - Flyttemand
* Preben Nikolajsen - Flyttemand
* Lotte Hermann - Mikkelsen's office lady
* Bjørn Puggaard-Müller - Mikkelsen's procurator
* Carl-Axel Elfving - Music professor
* Hans Brenå - Balletmester
* John Price - Auditor
* Tove Maës - Mrs Vibeke Poulsen
* Lise Thomsen - Office lady
* Børge Møller Grimstrup - Policajac
* Klaus Pagh - Bankovni službenik
* Poul Bundgaard - Direktor banke
* Preben Kaas - Izdavač
* Lisbeth Lindeborg - Olga
* Hans Lindgren - Grof
* Ove Sprogøe - Baron Neully du Prat
* Paul Hagen - James
* Lotte Horne - Else, manikirka
* Joakim Rasmussen - Auktionarius
* Jytte Breuning - Dama u baru
* Lotte Tarp - Baronesse
* Jeanne Darville - Countess
* Bente Juhl - En sagførerkone
* Simon Rosenbaum - En herre
* Ulla Johansson - Bogforlæggerens kone

## References

## Vanjske veze
*
*
*
Angolski rat za nezavisnost

**Angolski rat za nezavisnost** je naziv za oružani sukob koji se na području današnje Angole (tada Portugalske Zapadne Afrike), vodio od 1961. do 1975. godine, a radi ostvarivanja angolske nezavisnosti od Portugala. Sukob je započeo kao ustanak lokalnog stanovništva protiv prisilne kultivacije pamuka, a završio je kao borba moći između tri nacionalističke frakcije u Angoli za prevlast u novoj državi. Rat je *[[de facto]]* završio kada je u Portugalu započela Revolucija karanfila 1974. godine, a koja je dokinula diktatorski *[[Estado Novo]]*. Novi, ljevičarski režim odmah je zaustavio svako vojno djelovanje u Angoli i drugim afričkim kolonijama, izrazivši namjeru da im bez odgađanja ustupi nezavisnost. 

Sam rat je bio gerilski po svojoj prirodi; Oružane snage Portugala vodile su protuustaničke vojne akcije protiv skupina koje su mahom bile raspršene po slabo naseljenim dijelovima u unutrašnjosti Angole. Obje strane su tokom rata počinile brojne nehumane radnje. Rat je formalno zaključen u siječnju 1975. godine, potpisivanjem Alvorskog sporazuma, mada je proglašenje nezavisnosti uslijedilo nekoliko mjeseci kasnije. 

Nakon proglašenja nezavisnosti, u Angoli je izbio krvavi građanski rat između triju frakcija koje su se zajednički borile protiv portugalskih kolonizatora. Taj je sukob, u kojem je MPLA nadvladala UNITA-u i FNLA, završio tek 2002. godine, otkada se Angola nalazi u stanju relativnog mira.

## Reference

## Vanjske veze
*  Guerra Colonial: 1961–1974 – State-supported historical site of the Portuguese Colonial War (Portugal) 
* OnWar timeline
* U.S. Involvement in Angolan Conflict from the Dean Peter Krogh Foreign Affairs Digital Archive
Heves (županija)

**Heves** (srpskohrvatski: *Županija Heveš)*) je jedna od 19 
mađarskih županija (megye) od 379,897 stanovnika.

## Geografija

Županija Heves leži na sjeveroistoku Mađarske, na sjeveru je brdovita, a na jugu ravničarski kraj.

Županija ima površinu od 3,637 km², a administrativni centar  je grad **[[Eger]]**.

## Reference

## Vanjske veze
* ''Službene stranice Županije Heves''
Eger (rijeka)

**Eger** je riječica zapravo potok u Mađarskoj dug 68 km, pritoka Tise.

## Karakteristike

Eger izvire u Masivu Bükk na nadmorskoj visini od 360 metara, od tamo teče prema jugu do Egera. Nakon Egera se razdvaja na dva kanalizirana rukavca Eger-csatorna i Rima, koji zatim odvojeno uviru u Tisu.

Sliv Egera velik je 892 km² i proteže se po županiji Heves.

## Reference

## Vanjske veze

* Eger-patak vízismertető
Alvorski sporazum

**Alvorski sporazum** je naziv za sporazum potpisan 15. siječnja 1975. godine u selu Alvor između zaraćenih strana u Angolskom ratu za nezavisnost. Sporazum je formalno zaključio rat i omogućio nezavisnost Angole od Portugala, koji je sporazumom priznao istu.

Sporazum su, s jedne strane, potpisali predstavnici MPLA, UNITA-e i FNLA, te portugalska vlada. Predstavnici FLECa i RDL-a nisu bili niti pozvani na pregovore jer su njihovi teritoriji i ostala područja bili isključeni iz pregovora, odnosno smatrani su nespornim, integralnim dijelovima nezavisne i cjelovite Angole. Alvorski sporazum predvidio je i formiranje koalicijske vlade za Angolu, međutim ista se ubrzo raspala zbog međusobnog nepovjerenja i tenzija. Nezavisnost Angole proglašena je 11. studenog 1975. godine, a većinsku vlast u zemlji održala je MPLA.

Takvo stanje dovelo je ubrzo do novih sukoba u kojima su se, s jedne strane, našle UNITA i FNLA, a s druge strane MPLA. Ti će sukobi prerasti u građanski rat, koji će dodatno biti naglašen FLEC-ovim naporima da Cabinda stekne status nezavisne republike.
Eger (razdvojba)

**Eger** se može odnositi na:

* Eger, grad u Mađarskoj
* Eger, rijeka u Mađarskoj
* **Eger** je njemački naziv za češki grad - Cheb, i za rijeku Ohře, lijevu pritoku Labe
* Eger, otvorena ribarska jedrilica koja se upotrebljava u lovu na haringeu Danskoj. 
* **Eger** je i često njemačko prezime.
Zagyva

**Zagyva** je rijeka u Mađarskoj duga 179 km, pritoka Tise.

## Karakteristike

Zagyva izvire u Masivu Karancs kod sela Medves na nadmorskoj visini od  628 metara, od tamo teče prema jugu do ušća u Tisu kod grada Szolnoka.

Sliv Zagyve velik je 5677 km² i proteže se po županijama Nógrád, Heves, Jász-Nagykun-Szolnok i Pest

## Reference

## Vanjske veze

* A Zagyva-folyó bemutatása 2. rész
Cambambe

**Cambambe** je grad i općina u angolskoj protinciji Cuanza Norte. Grad je u formi naselja nastao još za vrijeme početaka portugalske kolonijalne uprave, isprva kao rudarska lokacija, a onda i kao mjesto stanovanja u XVII. vijeku. U gradu se i danas nalaze ostaci portugalskih građevina, poput onih istoimene utvrde. 

Danas općina broji gotovo 89,000 stanovnika te se u njoj nalazi hidroelektrana na rijeci Kwanza.
Pest (županija)

**Pest** (srpskohrvatski: *Županija Pešta*) je jedna od 19 
mađarskih županija (megye) od 1,226,115 stanovnika.

## Geografija

Županija Pest leži u sredini Mađarske okolo glavnog grada Budimpeštae.

Županija ima površinu od  6,390 km², a administrativni centar je grad **[[Budimpešta]]**.

## Reference

## Vanjske veze
* ''Službene stranice Županije Pest''
Angolski eskudo

**Angolski eskudo** je bila službena valuta Portugalske Zapadne Afrike od 1914. do 1928., odnosno od 1958. do 1975. godine te NR Angole od 1975. do 1977. godine. Najmanja jedinica bila je centavo, koja je sačinjavala stoti dio eskuda, a cjelokupna valuta je modelirana prema portugalskom eskudu, s obzirom da je Angola bila portugalska kolonija do 1975. godine. 

Nakon 1977., zamijenila ju je aktualna valuta – angolska kvanza.
Masakr na Noć vještica

**Masakr na Noć vještica** ili **Trodnevni rat** odnosi se na seriju krvavih događaja koji su se od 30. listopada do 1. studenog 1992. odvili u Angoli u sklopu građanskog rata. Masakr se zbio neposredno nakon općih izbora u Angoli, prvih takvih u povijesti zemlje. Tada vladajuća MPLA je odnijela pobjedu na ovim izborima, što je dovelo do burne reakcije UNITA-e, koja je smatrala da su izbori namješteni. Kako ni MPLA ni UNITA nisu ostvarile potrebnu većinu u predsjedničkom dijelu izbora, prema ustavu se trebao organizirati drugi krug izbora.

Retorika obaju strana je postepeno eskalirala, a sve je kulminiralo napadom snaga MPLA na snage UNITA-e u Luandi. Došlo je do sukoba koji je kulminirao smrću brojnih uglednika UNITA-e, među kojima su i Jeremias Chitunda, Elias Salupeto Pena i Aliceres Mango, koji su izvučeni iz svojih automobila i ustrijeljeni. U naredna tri dana, tisuće birača UNITA-e i FNLA su masakrirani diljem Angole.

U napadima je ubijeno preko 10,000 simpatizera opozicijskih stranaka, mahom pripadnika naroda Ovimbundu i Bakongo, mada neki izvori brojku dovode i do 40,000 mrtvih.
WUSA (film)

***WUSA*** je američki igrani film snimljen 1970. godine u režiji Stuarta Rosenberga. Predstavlja adaptaciju romana *Hall of Mirrors* Roberta Stonea, djelomično inspiriranog autorovim iskustvima u New Orleansu 1960-ih. Protagonist, koga tumači Paul Newman, je siromašni skitnica koji dolazi u New Orleans gdje mu poznanik, koga tumači Laurence Harvey, nađe dobro plaćeni posao na lokalnoj radio-stanici desničarske reakcionarne orijentacije. Radnja prikazuje kako on, motiviran željom da očuva prihode, ignorira to što stanica propovijeda mržnju prema svemu progresivnom, ali se to promijeni kada se stvari počnu otimati kontroli. Newman je, osim što je glumio, bio i jedan od koproducenata, dok se njegova supruga Joanne Woodward pojavljuje u ulozi kokalne prostitutke; Newmanu je jedan od motiva za film bio i političke prirode, odnosno kao liberal je nastojao iskazati zabrinutost zbog burnih događaja u SAD tokom prethodnih godina. *WUSA*, koji je sniman na autentičnim lokacijama New Orleansa, je, usprkos toga, dobio izuzetno loše kritike, pri čemu mu se najviše zamjerao spor ritam i neujednačenost stila.

## Uloge

*Paul Newman ... Rheinhardt
*Joanne Woodward ... Geraldine
*Anthony Perkins ... Rainey
*Laurence Harvey ... Farley
*Pat Hingle ... Bingamon
*Don Gordon ... Bogdanovich
*Michael Anderson, Jr. ... Marvin
*Leigh French ... Djevojka
*Bruce Cabot ... King Wolyoe
*Cloris Leachman ... Philomene
*Moses Gunn ... Clotho
*Wayne Rogers ... Minter
*Robert Quarry ... Noonan
*Skip Young ... Zastupnik Jimmy Snipe
*B.J. Mason ... Roosevelt Berry
*Sahdji ... Hollywood
*Geoffrey Edwards ... Irving, disk džokej
*Hal Baylor ... Shorty
*Clifton James ... Speed, mornar u baru
*Tol Avery ... Senator
*Paul Hampton ... Rusty Fargo
*Jerry Catron ... Sidewinder Bates
*Geraldine West ... Prva čuvarica
*Lucille Benson ... Druga čuvarica
*Susan Batson ... Tinejdžerka
*Zara Cully ... Bjelokosa žena
*Preservation Hall Jazz Band
** Percy Humphrey
** Willie Humphrey
** Jim Robinson
** Narvin Kimball
** Chester Zardis
** Dave Oxley
*Kristin Andersen ... Playboy Bunny
*Jeff Barr ... Čovjek na političkom skupu
*Jim Boles ... Prodavač hot dogova
*Paul Bradley
*David Huddleston ... Težak čovjek
*Diane Ladd ... Konobarica na željezničkoj stanici
*Laird Stuart ... Bobby
*Jesse Vint ... Mladi ljekar

## Vanjske veze
* 
* 
*
Amour (film, 1970)

***Amour*** () je dansko-francuski igrani film snimljen 1970. godine u režiji Gabriela Axela. Po strukturi je omnibus, a sastoji se od tri priče radnjom smještene u srednjovjekovnu Švedsku, Dansku na početku 20. i Francusku u prvoj polovici 19. vijeka. Svim pričama je zajednički motiv žene koja izaziva ljubomoru kod drugih muškaraca. Film je, kao i druga Axelova ostvarenja iz tog vremena, izazvao pažnju i zbog za eksplicitno erotskih scena.

## Uloge
;Prva epizoda (o. 1200)
* Svend Johansen - Diderik
* Tine Bjerregaard - Gundelil
* Ole Guldbrandsen - Kjartan
* Helmer Johansen - Ebbesen
* André Sallyman - 1. karl
* Berd Jönsson - 2. karl
;Druga epizoda (o. 1910)
* Ghita Nørby - Elisa
* Jacques Mauclair - Elisas mand
* Ejnar Hans Jensen - Elisas elsker
* Kim Meyer - Sønnen
* Kirsten Lyngholm - Datteren
* Paul Hüttel - 1. tyv
* Eddie Karnil - 2. tyv
* Hans W. Petersen - Frisørmesteren
* Karl Stegger - Konditoren
* Dirch Passer - Gas- og vandmesteren
* Lone Helmer - Hans kone
* Jesper Langberg - Kulmanden
* Addy Lund - Kulmandens kone
* Ove Sprogøe - Gammel, døv dame
* Svend Erik Jensen - Politimesteren
* Carl Ottosen - Betjent
* Preben Nicolaisen - Betjent
* Gerd Vindahl - Betjent
* Ib Sørensen - Betjent
* Morten Grunwald - Brandmajoren
* Paul Hagen - Brandmand
* Klaus Pagh - Brandmand
* Kurt Andersen - Brandmand
* Svend Krogh - Brandmand
;Treća epizoda (o. 1840)
* Nadine Alari - Constance Vernon
* Bernard Noël - Adolphe Vernon
* Philippe Étesse - Philippe Despres
* Paule Emanuele - Constances veninde
* Jacques François Zeller - Venindens mand
* Monique Mauclair - Venindens datter
* Philippe Baron - Venindens søn
* Robert Burnier - En gammel herre
* Lucienne Givry - En gammel dame
* Paul Mercey - Kusken
* Karine Jeantet - Tjenestepigen

## Izvori

## Vanjske veze
*
*
*
Brigade antigangs

***Brigade antigangs*** () je francusko-italijanski kriminalistički film snimljen 1966. godine u režiji Bernarda Borderiea. Predstavlja adaptaciju istoimenog romana Augustea Le Bretonea koji je također napisao scenario. Protagonist, čiji lik tumači Robert Hossein, je policajac koji dolazi na čelo posebne operativne grupe za borbu protiv organiziranog kriminala. Radnja prikazuje identificira vlasnika restorana (čiji lik tumači Raymond Pellegrin) kao vođu bande koja je izvela niz razbojničkih pljački, ali i kako nakon hapšenja njegov vlastiti brat postaje žrtvom otmice od strane gangstera koji će tražiti oslobađanje svog šefa.

## Uloge
* Robert Hossein: glavni inspektor Le Goff
* Raymond Pellegrin: Robert Sartet
* Gabriele Tinti: Jobic Le Goff
* Pierre Clementi: Trois-Pommes
* Amidou: Nez Cassé („Slomljeni nos“)
* Ilaria Occhini: Angèle Le Goff
* Michel Galabru: Larmeno
* Patrick Préjean: Beau Môme
* Germaine Delbat: Madame Le Goff

## Reference

## Vanjske veze
* 
*Brigade antigangs at “Cinema-francais“ (French)
Novio a la vista

***Novio a la vista*** () je španska crno-bijela filmska komedija snimljena u režiji Luisa Garcije Berlange i premijerno prikazana 1954. godine.  It is based on an idea by Spanish filmmaker Edgar Neville, and produced by Benito Perojo. Radnja se događa 1918. godine kada majka svoju kćer, koju je upravo stekla punoljetnost, vodi u Lindamar, fiktivni primorski grad gdje se okuplja elita, isključivo u namjeri da joj pronađe bogatog muža, dok se ona zaljubi u mladog, siromašnog studenta.

## Vanjske veze
* 
* Sobre la película, en el sitio Berlanga Film Museum. 
* Sobre la película , en el sitio Miradas de Cine.
* Secuencia de la película.
* Secuencia de la película.
The Ballad of Cable Hogue

***The Ballad of Cable Hogue*** () je američki vestern film snimljen 1970. godine u režiji Sama Peckinpaha, poznat kao najneobičnije, odnosno najatipičnije ostvarenje u njegovoj filmografiji.

Naslovni protagonist, čiji lik tumači Jason Robards, je pustolov koga su njegovi drugovi, suočeni sa nedostatkom vode, ostavili usred pustinje da umre od žeđi, a koji igrom slučaja uspije pronađi ne samo vodu, nego i jedini izvor na ruti kojom putuju poštanske kočije. Radnja prikazuje njegova nastojanja da to iskoristi kako bi sagradio stanicu, stekao malo bogatstvo i ljubav lokalne prostitutke (čiji lik tumači Stella Stevens), ali i kako će njegovu idilu na kraju ugroziti kako duhovi prošlosti, tako i budućnost u obliku tehnološkog progresa.

*The Ballad of Cable Hogue* je Peckinpah snimio odmah nakon svog najpoznatijeg i najuspješnijeg filma *[[Divlja horda]]*. Sa tim je ostvarenjem dijelio osnovni motiv nestajanja Divljeg Zapada u sudaru sa modernom civilizacijom; prilikom snimanja je Peckinpah također okupio najveći dio ekipe iz *Horde*. Snimanje su, međutim, obilježili problemi uglavnom vezani uz Peckinpahov alkoholizam i sklonost pijančevanju, koja se prenijela i na druge članove ekipe, koji su tako u samoj jednoj večeri u jednom baru uspjeli napraviti račun od 70.000 dolara. Film je sniman sa zakašnjenjem i prekoračenjem budžeta, a zbog čega je studio Warner Bros. na kraju Peckinpahu otkazao dalju suradnju.

Kada se film pojavio u kino-dvoranama, izazvao je veliko razočarenje, jer je po stilu i atmosferi predstavljao gotovo potpunu suprotnost *Hordi*. U njemu gotovo da nema pucnjave i nasilja, a umjesto toga se radnja i likovi prikazuju sa mnogo humora, a ponekad i na sentimentalan način, a što je uključivalo i muzičke brojeve. Film je imao prilično mlake komercijalne rezultate, te je Peckinpah odlučio napraviti novi stilski zaokret i u Britaniji snimiti mračni i nasilni triler *[[Psi od slame]]*.

## Uloge
* Jason Robards ... Cable Hogue
* Stella Stevens ... Hildy
* David Warner ... Joshua
* Strother Martin ... Bowen
* Slim Pickens ... Ben Fairchild
* L. Q. Jones ... Taggart
* Peter Whitney ... Cushing
* R. G. Armstrong ... Quittner
* Gene Evans ... Clete
* William Mims ... Jensen
* Kathleen Freeman ... Mrs Jensen
* Susan O'Connell ... Claudia
* Vaughn Taylor ... Powell
* Max Evans ... Webb Seely
* James Anderson ... Propovjednik
* Felix Nelson ... William
* Darwin Lamb ... Stranac
* Mary Munday ... Dot
* William D. Faralla ... Lucius
* Matthew Peckinpah ... Matthew
* Easy Pickens ... Easy

## Reference

## Vanjske veze
* The Ballad of Cable Hogue at Apacheland Movie Ranch 
* 
* 
* Senses of Cinema Sam Peckinpah
* The 'Leslie Special' car of Hildy, the same used in The Great Race by Tony Curtis
Lista filmova o Astérixu

**[[Asterix]]**, serija stripova koju su bili stvorili Rene Goschiny i Albert Uderzo, je poslužila kao predložak za dvije zasebne serije filmskih ekranizacija - animiranu, započetu 1967. godine sa filmom *[[Astérix le Gaulois (film)|Astérix le Gaulois]]*, te igranu, započetu 1999. godine sa filmom *[[Astérix & Obélix contre César]]*.

## Animirani filmovi
# 1967 &ndash; *[[Astérix le Gaulois (film)|Astérix le Gaulois]]* (*Asterix Gal*) 
# 1968 &ndash; *[[Astérix et Cléopâtre (film)|Astérix et Cléopâtre]]* (*Asterix i Kleopatra*) 
# 1976 &ndash; *[[Les Douze travaux d'Astérix]]* (*Dvanaest zadataka Asterixovih*) 
# 1985 &ndash; *[[Astérix et la surprise de César]]* (*Asterix protiv Cezara*) 
# 1986 &ndash; *[[Astérix chez les Bretons (film)|Astérix chez les Bretons]]* (*Asterix među Britima*)  
# 1989 &ndash; *[[Astérix et le coup du menhir (film)|Astérix et le coup du menhir]]*   (*Operation Getafix*)
# 1994 &ndash; *[[Astérix et les Indiens]]* (*Asterix u Americi*)
# 2006 &ndash; *[[Astérix et les Vikings]]* (*Asterix i Vikinzi*)
# 2014 &ndash; *[[Astérix: Le Domaine des dieux]]* (*Asterix: Domena bogova*)(3D)
# 2018 &ndash; *[[Astérix: Le Secret de la potion magique]]* (*Asterix: Tajna čarobnog napitka*)(3D)

### Igrani filmovi
# 1999 &ndash; *[[Astérix et Obélix contre César]]* (*Asterix i Obelix protiv Cezara*) 
# 2002 &ndash; *[[Astérix et Obélix: Mission Cléopâtre]]* (*Asterix i Obelix: Misija Kelopatra*)   
# 2008 &ndash; *[[Astérix aux Jeux olympiques (film)|Astérix aux Jeux olympiques]]* (*Asteriks na Olimpijskim igrama*)
# 2012 &ndash; *[[Astérix et Obélix: Au service de Sa Majesté]]* (*Asterix i Obelik: U službi Njenog veličanstva*)

## Vanjske veze
* Asterix at the IMDB
Astérix le Gaulois (film)

***Astérix le Gaulois*** () je francusko-belgijski animirani film snimljen 1967. u režiji Ray Goossens. Predstavlja adaptaciju istoimenog stripa Renéa Goscinnyja i Alberta Uderza, odnosno prvi film iz animirane serije o Asterixu. Radnja se događa u Galiji krajem 50-ih godina pne. i pokazuje kako je izolirano selo jedino galsko naselje koje se za vrijeme rimske invazije uspjelo oduprijeti rimskim napadačima. Protagonist, kome u originalnoj verziji glas posuđuje Roger Carel, je galski ratnik Asterix koji nastoji spriječiti rimske planove da doznaju tajnu spravljanja napitka koji Gale čini fizički superiornim Rimljanima. *Astérix le Gaulois* je originalno bio zamišljen kao televizijska produkcija, ali je na kraju distribuiran u kino-dvoranama. Originalni autori struipa Goscinny i Uderzo njime nisu bili zadovoljni, te su inzistirali da sudjeluju u produkciji nastavaka, a što im je već sljedeće godine udovoljeno sa *[[Astérix et Cléopâtre (animirani film)|Astérix et Cléopâtre]]*.

## Izvori

## Vanjske veze
*
Les Choses de la vie

***Les Choses de la vie*** () je francusko-italijansko-švicarski igrani film snimljen u režiji Claudea Sauteta i premijerno prikazan 1970. godine. Predstavlja adaptaciju istoimenog romana Paula Guimarda. Protagonist, čiji lik tumači Michel Piccoli, je uspješni inženjer koji doživi strahovitu prometnu nesreću. Radnja prikazuje kako se, dok mu u bolnici život visi u niti, prisjeća prethodnih događaja, odnosno toga da se nikako nije mogao odlučiti želi li ostati zajedno sa suprugom (čiji lik tumači Lea Massari) ili je napustiti radi ljubavnice (čiji lik tumači Romy Schneider). *Les Choses de la vie* je postigao veliki uspjeh kod publike  ali i kod kritike, te je osvojio prestižni Prix Louis Delluc.

Godine 1994. je u Hollywoodu snimljen remake pod naslovom *[[Intersection (film, 1994)|Intersection]]* sa Richardom Gereom u glavnoj ulozi, a koji je doživio potpuni fijasko.

## Uloge
* Michel Piccoli ... Pierre Bérard 
* Romy Schneider ... Hélène Haltig
* Gérard Lartigau ... Bertrand Bérard 
* Lea Massari ... Catherine Bérard
* Jean Bouise ... François
* Boby Lapointe ... vozač kola sa životinjama
* Hervé Sand ... vozač kamiona
* Jacques Richard ... bolničarka
* Betty Beckers ... autostoperica
* Dominique Zardi ... autostoper

## Reference

## Vanjske veze
*
A Fish Called Wanda

***Riba zvana Wanda*** (engleski **A Fish Called Wanda**) je britansko–američka krimi crnohumorna filmska komedija iz 1988. koju su napisali i režirali John Cleese i Charles Crichton. Bio je to posljednji Crichtonov, koji je umro 11 godina kasnije. Glavne uloge tumače John Cleese, Jamie Lee Curtis, Kevin Kline i Michael Palin a radnja se odvija oko skupine kriminalaca koji nakon uspješne pljačke dijamanta manipuliraju i varaju jedno drugo kako bi zadržali dijamant za sebe i pobjegli iz države, no stvar komplicira to što je vođa skupine uhićen te stoga glavni protagonist postaje njegov advokat Archie (Cleese) kojeg članica skupine, Wanda (Lee Curtis) pokušava zavesti ne bi li saznala informaciju o lokaciji plijena.

Film je doživio hvalospjeve kritičara te bio međunarodni uspjeh. Nominiran je za nekoliko nagrada, od kojih je i nagrađen stanovitim dijelom. Cleese je prilikom pisanja scenarija priču posvetio svojoj domovini, Engleskoj, a glavni lik kojeg tumači – Archie Leach – je zapravo rodno ime popularnog glumca Carya Granta. Glumačka postava okupila se još jednom i nastupila u sličnom filmu *[[Fierce Creatures]]* iz 1997., koji ima drugačije likove i priču ali sličan stil i humor, iako je isti slabije primljen od *Wande*.

## Glavne uloge
* John Cleese – Archie Leach
* Jamie Lee Curtis – Wanda Gershwitz
* Kevin Kline – Otto West
* Michael Palin – Ken Pile
* Maria Aitken – Wendy Leach
* Tom Georgeson – George Thomason
* Patricia Hayes – gđa. Eileen Coady
* Cynthia Cleese – Portia Leach
* Geoffrey Palmer – sudac
* Roger Brierley – Davidson
* Llewellyn Rees – Sir John
* Stephen Fry – Hutchison

## Nagrade

## Ole Bentzen
Danski audiolog Ole Bentzen je prilikom projekcije filma umro od smijanja dok je gledao scenu sa Michaelom Palinom i ribom. Autopsija je pokazala da je posljedica smrti bio srčani napadaj. Porodica je navela da ga je ta scena vjerojatno podsjetila na događaj iz njegovog života. U skandinavskim zemljama film je potom čak reklamiran kao "komedija od koje ljudi umiru od smijeha".
## Reference

## Vanjske veze
* 
* 
* 
* 
* ''A Fish Called Wanda''  na The Numbers
Febbre di vivere

***Febbre di vivere*** () je italijanski crno-bijeli igrani film snimljen 1953. godine u režiji Claudija Gore. Po žanru je drama, a radnja prikazuje grupu prijatelja okupljenih oko Massima (čiji lik tumači Massimo Serato) koji se razbacuje novcem iako je u stvarnosti siromašan te prisiljen posuđivati ga od lihvara. *Febbre di vivere* je kasnijim kritičarima bio zanimljiv kao jedan od prvih italijanskih filmova koji je kao jedan od motiva zapleta koristio i tada u Italiji zabranjen abortus.

## Uloge
* Massimo Serato - Massimo
* Marina Berti - Lucia
* Anna-Maria Ferrero - Elena
* Marcello Mastroianni - Daniele
* Sandro Milani - Sandro
* Nyta Dover - Simona
* Rubi D'Alma - La contessa madre
* Vittorio Caprioli - Pierra
* Paola Mori - Lisey
* Carlo Mazzarella - Carletto
* Rossana Montesi
* Mimo Billi
* Pier Luigi Costantini
* Luciano Dalla Pria
* Malu Mascia
* Novella Parigini
* Mitzi Roman

## Reference

## Vanjske veze
*
Konstantna funkcija

U matematici **konstantna funkcija** je funkcija čija je vrijednost ista za sve vrijednosto promjenljive.

;Primjer

y(x)=4

## Definicija

Funkcija f : A \rightarrow B, koja preslikava skup A u skup B je konstantna funkcija ako za sve vrijednosti x i y iz A važi: f(x) = f(y), odnosno ako za sve vrijednosti domena daje uvijek istu vrijednost kodomena.

Kao realna funkcija konstantna funkcija ima opšti oblik
::y (x) = c ili samo y=c.

Constant function gen2.svg|Opšta konstantna funkcija
Constant function plane.png| Konstantna funkcija z(x,y)=2
Constant function polar.png | Konstantna polarna funkcija \varphi=2,5


;Primjer

Funkcija

 y (x) = 2 ili y = 2 je specifična konstanta funkcija gdje je vrijednost funkcije c = 2.

Domena funkcije je skup svih realnih brojeva \mathbb{R}

Kodomena ove funkcije je samo
\begin{Bmatrix} 2
\end{Bmatrix}.
Odnosno

y(0)=2

y(2,5)=2

## Osobine
* Graf konstantne funkcije y = C je horizontalna prava u ravni koja prolazi kroz tačku (0, c). To je polinom stepena 0.
* Ne-nula konstantna funkcija je polinom stepena 0 i njegov opšti oblik je f (x) = c \ \, c \ne 0. Ova funkcija nema sjecište s x osom, to jest, nema nula.
* Polinom f (x) = 0 je nula funkcija. To je trivijalna konstantna funkcija i svaki x je nula funkcije. Njegov graf je x-osa u ravni.
* Konstantna funkcija je i funkcija čiji je graf simetričan u odnosu na y-osu.
* Konstantna funkcija je neprekidna, omeđena, parna, monotona, nema vertikalne ni kose asimptote te je sama sebi horizontalna asimptota u oba kraja.
* Konstantna funkcija ima izvod 0.

Pišemo

(c)' = 0.

Vrijedi i obrnuto

Ako y'(x) = 0 vrijedi za sve realne brojeve x, onda je y (x) je konstantna funkcija.

Odnosno

;Ako je f realna funkcija realne promenljive definisana na nekom intervalu, onda je f konstantna ako i samo ako je njen izvod u svakoj tački 0.

;Primjer

 y (x) = - \sqrt {2} => y(x)' = (- \sqrt {2})' = 0 
* Svaka konstantna funkcija čiji su domen i kodomen jednaki je idempotentne.
* Svaka konstantna funkcija među topoloških prostora je kontinualna.
* U povezanom skupu, funkcija je lokalno konstantna ako i samo ako je konstantna.

## Konstantna polinomna funkcija
Kod polinomnih funkcija, svaka ne-nula konstantna polinomna funkcija se naziva polinomom nultog stepena.

Polinom a_n x^n + a_{n-1}x^{n-1} + \cdots + a_2 x^2 + a_1 x + a_0 je nula polinomom, ako su mu svi koeficijenti 0( nula), odnosno a_i=0, gdje je i = 0,1,2, ..., n.

Polinom a_n x^n + a_{n-1}x^{n-1} + \cdots + a_2 x^2 + a_1 x + a_0 je konstantni polinomom, ako su a_i=0, gdje je i = 1,2, ..., n tj. ako su mu svi koeficijenti osim a_0 bili nula, gdje a_0 može biti proizvoljno.

## Prazna funkcija
Prazna funkcija je funkcije čiji je domen prazan skup
::f_A: \varnothing \rightarrow A.
U literaturi može se naći definisanu kao konstantnu funkciju. Međutim, ako se ta funkcija posmatra u topološkim prostorima, dolazi do spornih pitanja treba li je definisati kao konstantnu funkciju ili ne.

## Izvori

* Constant Function
* constant function 21.03.2013 
* Konstantna funkcija
Ustavni sud (Češka)

**Ustavni sud Češke Republike** (češki: *Ústavní soud České republiky*) je najviše, posebno sudsko tijelo u Češkoj čiji je primarni cilj štititi građane Češke od kršenja Ustava bilo od strane Parlamenta, bilo od strane Vlade. Ustavni sud je specijalizirano sudsko tijelo i ono se nalazi izvan redovne sudske organizacije; najviši redovni sud je Vrhovni sud. Od svih sudova u Češkoj, Ustavni sud je najdetaljnije reguliran u tekstu samoga Ustava.

Odluke ovofa suda konačne su i nisu podložne žalbi u sklopu nacionalnog prava, a smatraju se i izvorom prava, slično kao i presedani u zemljama anglosaksonskog prava.

Ustavni sud Češke formalno je uspostavljen 1993. godine, mada na tradiciji onog čehoslovačko, predviđenom u ustavu iz 1920. godine. Na taj je način Čehoslovačka postala prva zemlja u svijetu sa sustavom sudske revizije od strane specijaliziranog suda, mada je isti službeno formiran nakon onog u Austriji. Taj su sustav kasnije usvojile brojne zemlje svijeta.

Sud se sastoji od ukupno 15 sudaca koji se imenuju na obnovljivi mandat u trajanju od 10 godina. Suce imenuje Predsjednik, a potvrđuju se u Senatu. Suci Ustavnog suda uživaju kaznenopravni i procesni imunitet, a može im se suditi samo uz prethodno odobrenje Senata. Aktualni predsjednik Ustavnog suda, od 2013. godine, je Pavel Rychetský.
## Vanjske veze
*Službena web stranica
Finoskandija

**Finoskandija** ili **Fenoskandija** (; ; ; ) je geografski termin koji određuje dio nordijske regije koju pokrivaju Skandinavija, Finska, ruska Republika Karelija i Murmanska oblast sa cijelim poluostrvom Kola, kao i dijelovi Lenjingradske oblasti. Ovaj se termin najčešće koristi kako bi se u jednoj regiji sa Norveškom i Švedskom obuhvatila i Finska. Termin je prvi put 1900. godine koristio finski geolog Wilhelm Ramsay. U to je vrijeme Finska bila dio Ruske Imperije pa je često geografski uvrštavana u istočnu Evropu. Između dva svjetska rata orjentacija vlade u Helsinkiju bila je da traži distancu i spram Moskve i spram Štokholma pa se zemlja samodefinirala kao dio centralne Evrope zajedno sa baltičkim državama Estonijom, Letonijom i Litvom. Nakon Drugog svjetskog rata i sovjetske aneksije baltičkih država termin Finoskandija je ponovo postao popularan budući da se Finska sada željela vidjeti kao dio sjeverne Evrope.

## Povezano
* Veliko Vojvodstvo Finska
* Finski rat
* Geopolitički položaj
* Rusofobija
* Lapland (Finska)
* Lappland
* Saami
* Åland

## Izvori
A Man Called Horse

***A Man Called Horse*** () je američki vestern film snimljen 1970. godine u režiji Eliotta Silversteina. Predstavlja adaptaciju istoimene priče Dorothy M. Johnson koja je prije toga poslužila kao predložak jedne od epizoda TV-serije *[[Wagon Train]]*. Protagonist, čiji lik tumači Richard Harris, je engleski aristokrat koji prilikom lova po prerijama Sjeverne Amerike zarobi pleme Siouxa. Radnja pokazuje kako živeći zajedno sa njima stekne poštovanje prema njihovoj kulturi, a potom, iskazavši hrabrost u borbi sa suparničkim Šošonima, postane ravnopravan član, a potom i poglavica plemena.

*A Man Called Horse* je napravljen u vrijeme kada je Hollywoodu zamah dobio trend revizionističkih vesterna, prije svega onih koji su historiju Divljeg zapada i indijanskih ratova nastojali prikazati iz perspektive poraženih Indijanaca. Iako u radnji samog filma konflikt sa bijelcima igra malu ulogu, film je život i kulturu Indijanaca pred dolazaka bijelaca prikazao ne samo sa velikim simpatijama, nego i dotada nezapamćenim nastojanjem za autentičnošću. U filmu tako Indijanci govore jezikom Lakota, a također su kao statisti korišteni stvarni članovi Sioux plemena Rosebud u Južnoj Dakoti. Gledateljima je posebno impresivna bila scena krvave plemenske inicijacije protagonista radi koje je majstor specijalnih efekata izradio umjetna prsa. Film je postigao izuzetan uspjeh, iako je kasnije od dijela indijanskih aktivista kritiziran zbog toga što su ne-indijanski, odnosno bijeli glumci korišteni za neke od indijanskih uloga.

Godine 1976. je snimljen nastavak pod naslovom *[[The Return of a Man Called Horse]]*, a 1983. i *[[Triumphs of a Man Called Horse]]*.

## Uloge
* Richard Harris ... John Morgan
* Judith Anderson ... Buffalo Cow Head
* Jean Gascon ... Baptiste
* Manu Tupou ... Yellow Hand
* Corinna Tsopei ... Running Deer
* Dub Taylor ... Joe
* James Gammon ... Ed
* William Jordan ... Bent
* Eddie Little Sky ... Black Eagle
* Michael Baseleon ... Longfoot
* Lina Marín ... Thorn Rose
* Tamara Garina ... Elk Woman
* Terry Leonard ... Striking Bear
* Iron Eyes Cody ... Vrač
* Tom Tyon ... Vrač

## Izvori

## Vanjske veze
* 
*